als_Latn dik_Latn sag_Latn
Asport – Skuadrat shqiptare Tirana e Shkëndija do të zhvillojnë sot ndeshjet e kthimit në kuadër të xhiros së parë të turit eliminator të Liges së Europës. Ajo që mësohet na dy kampet e tifozerive shqiptare Ballistët e Shkëndijës dhe Fanatics-at e Tiranës, një numër prej tyre kanë udhëtuar drejt Irlandës së Veriut respektivisht Luksemburgut, për ti përkrahur ekipet e tyre të zemrës.
Grevenmacher(Luksemburg) : Tirana (17:45)
Kryeqytetasit kanë udhëtuar drejt Luksemburgut për të zhvilluar ndeshjen e kthimit te turit të parë të kualifikimeve për në Ligën e Europës. Ndeshja e parë e luajtur në Tiranë më 5 korrik, ka përfunduar me fitore bindëse 2:0 të bardhebluve. Pavarësisht fitores së lehtë në Tiranë dhe pritjet për një ndeshje formale në Luksemburg, stafi teknik i Tiranës i’u ka bërë thirrje lojtarëve që mos ta nënçmojnë kundërtshtarin, por të luajnë 90 minuta të tjerë drejt kualifikimit në turin e dytë.
Portadown (Irlandë e Veriut) -Shkëndija’79 (20:45)
Skuadra tetovare udhëtimin ne Irlandë pritet ta ketë më të veshtirë, pasi nuk e ka siguruar ende kalimin ne turin pasardhës. Shkëndija ka barazuar ndeshjen e parë me rezultat të bardhë 0:0, ndeshje kjo që u zhvillua në stadiumin e qytetit në Kumanovë. Tetovarët besojnë se janë të përgatitur maksimalisht për këtë ndeshje dhe shpresojnë që të kalojnë këtë raund.
You must be logged in to post a comment Login
als_Latn bos_Latn als_Latn por_Latn als_Latn eng_Latn